
Σύσταση θέσεων μόνιμου προσωπικού πληροφορικής στον Οργα¬ 
νισμό Απασχόλησης Εργατικού Δυναμικού (Ο.Α.Ε.Δ.)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 17 παρ. 1 του ν. 1320/1983 
«Πρόσληψη στο Δημόσιο Τομέα και άλλες διατάξεις» (6/Α/ 
11.1.83). 

2. Τις διατάξεις της παρ. 5 του άρθρου 24 ν. 1558/1985 
«Κυβέρνηση και Κυβερνητικά Όργανα» (Φεκ 137/Α). 

3. Την αριθμ. 550/1991 γνωμοδότηση του Συμβουλίου της 
Επικράτειας, μετά από πρόταση των Υπουργών Προεδρίας της 
Κυβέρνησης και Εργασίας και του Υπουργού Οικονομικών, απο¬ 
φασίζουμε: 

Άρθρο μόνο. 

Συνιστώνται στον οργανισμό Απασχόλησης Εργατικού Δυνα¬ 
μικού (Ο.Α.Ε.Δ.) οι εξής θέσεις μόνιμου προσωπικού, οι οποίες 
προστίθενται στις ήδη υπάρχουσες θέσεις των οικείων κλάδων: 


1. Κλάδος ΠΕ Πληροφορικής 

α) Ειδικότητα Μηχανικών Η/Υ, θέσεις 12 

2. Κλάδος ΤΕ Πληροφορικής 

α) Ειδικότητα Πληροφορικής, θέσεις 7 

3. Κλάδος ΔΕ προσωπικού Η/Υ 

α) Ειδικότητα προγραμματιστών Η/Υ, θέσεις 15 
β) Ειδικότητα Χειριστών Η/Υ, θέσεις 4 
γ) Ειδικότητα Χειριστών διατρητικών μηχανών, θέσεις 4. 
Προσόντα διορισμού στις θέσεις των παραπάνω κλάδων ορίζο¬ 
νται τα κατά περίπτωση ειδικότητας, προβλεπόμενα από τις δια¬ 
τάξεις του π.δ. 194/1988 (ΦΕΚ 84Α). 

Στον Υπουργό Εργασίας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 20 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ I. ΠΑΛΑΙΟΚΡΑΣΣΑΣ 

ΕΡΓΑΣΙΑΣ 

ΑΡΙΣΤ. ΚΑΛΑΝΤΖΑΚΟΣ 

-,φ. - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 23 (2) 

Άσκηση του επαγγέλματος Κοινωνικού Λειτουργού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 3 του Ν. Δ/τος 4018/1959 (ΦΕΚ 247 τ.Α’) 
«περί του θεσμού των Κοινωνικών Λειτουργών». 

β. Του άρθρου 25 παράγρ. 2γ του Ν. 1404/83 (ΦΕΚ 173 τ. 
Α) «Δομή και λειτουργία των Τεχνολογικών Ιδρυμάτων». 

2. Την αριθμ. 11/4.3.1991 γνωμοδότηση του Συμβουλίου 
Τεχνολογικής Εκπαίδευσης με πρόταση του Γενικού Γραμματέα 
Πρόνοιας. 

3. Τις αριθ. 567/1989 και αριθ. 502/1991 γνωμοδοτήσεις 
του Συμβουλίου της Επικράτειας, με πρόταση των Υπουργών 
Υγείας, Πρόνοιας και Κοινωνικών Ασφαλίσεων και Εθνικής Παι¬ 
δείας και θρησκευμάτων, αποφασίζουμε: 

ΚΕΦΑΛΑΙΟ Ά 

Άδεια άσκησης επαγγέλματος Κοινωνικού Λειτουργού. 
Άρθρο 1 

Χορήγηση άδειας. 

1. Για την άσκηση του επαγγέλματος και τη χρησιμοποίηση 

του τίτλου του Κοινωνικού Λειτουργού απαιτείται: 

α) Πτυχίο μιας αναγνωρισμένης από το Κράτος Σχολής Κοι¬ 
νωνικής Εργασίας της Τριτοβάθμιας Εκπαίδευσης ή ισότιμο 
αντίστοιχης Σχολής του εξωτερικού. 

β. Άδεια, που χορηγείται σύμφωνα με τις διατάξεις του Δια¬ 
τάγματος αυτού. 

2. Για την ισοτιμία των πτυχίων των Σχολών εκπαίδευσης 
Κοινωνικών Λειτουργών του εξωτερικού αποφαίνονται: 

α. Για τους κατόχους τίτλων σπουδών του εξωτερικού Πανεπι¬ 
στημιακής Εκπαίδευσης από το ΔΙΚΑΤΣΑ χωρίς αντιστοιχία. 

β. Για το αντικείμενο ειδικότητος των πιο πάνω πτυχίων απο- 
φαίνεται το Ινστιτούτο Τεχνολογικής Εκπαίδευσης (ΙΤΕ). 

3. Οι υποψήφιοι για τη λήψη της άδειας άσκησης επαγγέλμα¬ 
τος Κοινωνικού Λειτουργού, που αναφέρεται στην παράγραφο 1 
του παρόντος απαιταίτει να: 

α. Έχουν την Ελληνική Ιθαγένεια, με επιφύλαξη της παρ. 5 
του παρόντος άρθρου. 

β. Να μην έχουν καταδικασθεί σε ποινές κακουργήματος ή 
πλημμελήματος από εκείνα που αναφέρονται στο άρθρο 2 του πα¬ 
ρόντος ή να μην έχουν στερηθεί των πολιτικών τους δικαιωμάτων 
λόγω καταδίκης. 

4. Η άδεια άσκησης επαγγέλματος Κοινωνικού Λειτουργού 
χορηγείται με απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων ή του εξουσιοδοτουμένου, με σχετική από¬ 
φασή του κατά τα οριζόμενα στο άρθρο 29 παραγρ. 1 του Ν. 
1558/85, αρμοδίου οργάνου και δημοσιεύεται στην Εφημερίδα 
της Κυβερνήσεως. 

Η άδεια εκδίδεται μετά από αίτηση του ενδιαφερομένου που 
συνοδεύεται με τα ακόλουθα δικαιολογητικά: 

α) Επικυρωμένα αντίγραφο ή φωτοαντίγραφο πτυχίου Σχολής 
Κοινωνικής Εργασίας, ή βεβαίωση της Σχολής από την οποία να 
προκύπτει ότι ο υποψήφιος έχει καταστεί πτυχιούχος. 

β. Πιστοποιητικό ισοτιμίας τίτλου σπουδών, για τους πτυχιού¬ 
χος σχολών του εξωτερικού. 

γ. Επικυρωμένο φωτοαντίγραφο δελτίου Αστυνομικής Ταυτό¬ 
τητας. 

δ. Αντίγραφο ποινικού μητρώου τύπου Α . 
ε) Πιστοποιητικό αρμόδιας Εισαγγελικής Αρχής ή υπεύθυνη 
με δήλωση του άρθρου 8 του Ν. 1599/86, ότι ο υποψήφιος δε 
διώκεται ως φυγόποινος ή φυγόδικος. 

στ) Επικυρωμένο φωτοαντίγραφο του εκλογικού βιβλιαρίου 
από το οποίο να προκύπτει ότι ο υποψήφιος έχει ασκήσει το εκλο¬ 
γικό του δικαίωμα ή βεβαίωση από την οποία να προκύπτει ότι 
άσκησε το δικαίωμα αυτό ή ότι δεν το άσκησε δικαιολογημένα. Σε 
περίπτωση έλλειψης εκλογικού βιβλιαρίου, βεβαίωση της Αρμό¬ 
διας Αρχής ότι ο υποψήφιος έχει υποβάλει τα απαιτούμενα δι- 
καιολογητικά για την έκδοσή του. 

5. Η άδεια άσκησης επαγγέλματος Κοινωνικού Λειτουργικού 
χορηγείται με τη διαδικασία της προηγούμενης παραγράφου και 
σε αλλοδαπούς, υπηκόους των Κρατών - Μελών των Ευρωπαϊ¬ 
κών Κοινοτήτων, σε εφαρμογή των διατάξεων του Π.Δ. 37/88 
(ΦΕΚ 15/29.1.88 Τ. Α'), εφ’ όσον πληρούν τις προϋποθέσεις 
του παρόντος Π. Δ/τος καθώς επίσης και σε περιπτώσεις αλλο¬ 
δαπών της παραγράφου 5 του άρθρου 3 του Ν. 991/79, εφ’ όσον 
πληρούν και τις αναφερόμενες στη διάταξη αυτή προϋποθέ- 
σεις. 

6. Στην αρμόδια Δ/νση του Υπουργείου Υγείας, Πρόνοιας και 
Κοινωνικών Ασφαλίσεων τηρείται Μητρώο που περιλαμβάνει: 

α) Στοιχεία ταυτότητος του ενδιαφερομένου 
β) Γνώση ξένων γλωσσών 
γ) πρόσθετες σπουδές. 

Άρθρο 2. 

Ανάκληση άδειας 

1. Η άδεια άσκησης επαγγέλματος Κοινωνικού Λειτουργού 
ανακαλείται προσωρινά ή οριστικά με αιτιολογημένη απόφαση 
του ^Υπουργού Υγείας, Πρόνοιας και Κοινωνικών Ασφαλίσεων 
που δημοσιεύεται στην Εφημερίδα της Κυβέρνησης σε περιπτώ- 


α. Καταδίκης για κακούργημα ή πλημμέλημα, σε οποιαδή¬ 
ποτε ποινή, για κλοπή, υπεξαίρεση (κοινή ή στην Υπηρεσία), 
απάτη, εκβίαση, πλαστογραφία, δωροδοκία, ή δωροληψία, πα¬ 
ράβαση καθήκοντος, για έγκλημα κατά των ηθών, συκοφαντική 
δυσφήμιση και λιποταξία. 

β. Στέρησης των πολιτικών δικαιωμάτων λόγω καταδίκης, 
γ. Θέσης του Κοινωνικού Λειτουργού σε δικαστική απαγό- 
ρευσηή δικαστική αντίληψη. 

δ. Παράβασις των διατάξεων ων άρθρων 4-9 του παρόντος 


Διατάγματος. 

2. Η οριστική ανάκληση της άδεις άσκησης επαγγέλματος 
επιτρέπεται ύστερα μόνο από αμετάκλητη δικαστική απόφαση 
για αδίκημα που αναφέρεται στην παραγρ. Ια του παρόντος άρ- 


ν/ρυι/. ^ * ι\ λ ί\ 

3. Σε περίπτωση παράβασης των διατάξεων των άρθρων 4-9 
του παρόντος η απόφαση ανάκλησης της άσκησης επαγγέλματος 
εκδίδεται, κατ’ ανάλογη εφαρμογή των διατάξεων του Υπαλλη¬ 
λικού κώδικα που αφορούν την επιβολή πειθαρχικών ποινών: 
α. Για θέματα σχέσεων με το συνδικαλιστικό τους όργανο και 
μετά την σύφμωνο γνώμη του πειθαρχικού τους οργάνου. 

β. Για θέματα δεοντολογικά που αναφέρονται στα προαναφε- 
ρόμενα άρθρα, το Υπηρεσιακό Πειθαρχικό Συμβούλιο του Υπουρ¬ 
γείου υγείας, Πρόνοιας και Κοινωνικών Ασφαλίσεων. 

Για θέματα δεοντολογικά η προσωρινή ανάκληση δεν θα πρέ¬ 
πει να υπερβαίνει το χρονικό διάστημα του ενός (1) έτους, ενώ για 
ποινική καταδίκη για ορισμένα κακουργήματα ή πλημμελήματα, 
ή αμετάκλητη καταδικαστική απόφαση, στέρηση πολιτικών δι¬ 
καιωμάτων κ.λ.π. η ανάκληση θα είναι οριστική. 


Άρθρο 3. 

Πλαίσια άσκησης του επαγγέλματος. 

1. Οι Κοινωνικοί λειτουργοί που έτυχαν άδειας άσκησης επαγ¬ 
γέλματος σύμφωνα με τις διατάξεις του άρθρου 1 του παρόντος, 
παρέχουν τις υπηρεσίες τους στα πλαίσια οργανωμένων Κοινωνι¬ 
κών Υπηρεσιών του Δημοσίου και του ιδιωτικού τομέα. 

2. Οι Κοινωνικοί Λειτουργοί μπορούν με απόφαση του Υπουρ¬ 
γού Υγείας, Πρόνοιας και Κοινωνικών Ασφαλίσεων, να παρέχουν 
τις υπηρεσίες τους και ως ελεύθεροι επαγγελματίες, εφόσον έχουν 
ασκήσει, αποδεδειγμένα, το επάγγελμά τους για μία τουλάχιστον 
πενταετία στα πλαίσια των Υπηρεσιών της προηγουμένης παρα¬ 
γράφου. 

3. Το αντικείμενο των υπηρεσιών του Κοινωνικού Λειτουργού, 
ως ελεύθερου επαγγελματία, πρέπει να είναι αντίστοιχο της απαι- 
τούμενης, κατά την προηγούμενη παράγραφο, επαγγελματικής 
εμπειρίας. 

4. Η παροχή υπηρεσιών από τον Κοινωνικό Λειτουργό, ως 
ελεύθερου επαγγελματία είναι επιτρεπτή εφόσον: 

α. Διατηρεί για το σκοπό αυτό επαρκείς και κατάλληλους χώ¬ 
ρους στους οποίους απαραίτητα περιλαμβάνονται γραφείο για συ¬ 
νεντεύξεις και αίθουσα αναμονής των εξυπηρετουμένων. 

β. Τηρεί μητρώο εξυπηρετουμένων και λοιπά στοιχεία από τα 
οποία προκύπτει η παροχή κοινωνικών υπηρεσιών με την άσκηση 

κοινωνικής εργασίας. ... .. 

5. Με απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων, μετά γνώμη του οικείου επαγγελματικού 
Συλλόγου, καθορίζεται, κατά είδος και μορφή παρεχόμενων υπη¬ 
ρεσιών το ύψος των αμοιβών του Κοινωνικού Λειτουργού που, με 
τις προϋποθέσεις των διατάξεων του άρθρου αυτού, παρέχει τις 
υπηρεσίες του ως ελεύθερος επαγγελματίας. 

6. Η εποπτεία του έργου του Κοινωνικού λειτουργού ως ελεύ¬ 
θερου επαγγελματία αποτελεί έργο των αρμοδίων κατά τόπους 
περιφερειακών Υπηρεσιακών του Υπουργείου Υγείας, Πρόνοιας 
και Κοινωνικών Ασφαλίσεων κατά την άσκηση της οποίας δια¬ 
σφαλίζονται οι διατάξεις του Διατάγματος αυτού για τη διαφύ¬ 
λαξη του ιδιωτικού απόρρητου. 

7. Για την έκδοση της απόφασης της παραγράφου 2 του άρ¬ 
θρου αυτού ο ενδιαφερόμενος υποβάλλει στο Υπουργείο Υγείας, 

Πρόνοιας και Κοινωνικών Ασφαλίσεων, μέσω της κατά τόπο αρ¬ 
μόδιας περιφερειακής του Υπηρεσίας, αίτηση με τα ακόλουθα 
στοιχεία: 

α. Βεβαίωση προϋπηρεσίας από την οποία να προκύπτει με σα¬ 
φήνεια, τόσο ο χρόνος της επαγγελματικής εμπειρίας του ενδια¬ 
φερόμενον, όσο και το αντικείμενο των υπηρεσιών που πρόσφερε 
κατά το χρόνο της προϋπηρεσίας του. 

β. Υπεύθυνη δήλωση του Ν. 1599/86 στην οποία να αναφέρε- 
ται με σαφήνεια η έδρα και η περιγραφή των χώρων που ο ενδια¬ 
φερόμενος πρόκειται να ασκήσει το έργο του, το είδος των υπηρε¬ 
σιών που θα προσφέρει και την κατηγορία ή τις κατηγορίες των 
εξυπηρετουμένων στους οποίους θα απευθύνονται οι υπηρεσίες 
του. 

γ. Προκειμένου για αλλοδαπό που έτυχε άδειας άσκησης 
επαγγέλματος Κοινωνικού λειτουργού σύμφωνα με τις διατάξεις 
του άρθρου 1 του παρόντος βεβαίωση ότι έχει επαρκή γνώση της 
Ελληνικής γλώσσας, η οποία χορηγείται από: 

α. Λέσχη Πανεπιστημίου Αθηνών. 

Διδασκαλείο ξένων Γλωσσών. (Ν. 5147/1931, άρθρο 12, 
ΦΕΚ 211 /τ. Α’/14, 16.7.1931). 

β. Σχολείο Νέας Ελληνικής Γλώσσας Πανεπιστημίου Θεσσα¬ 
λονίκης (Π.Δ. 1051/1977, ΦΕΚ 350/τ. Α'/14.11.77). 

ΚΕΦΑΛΑΙΟ Β' 

Αρχές, καθήκοντα, υποχρεώσεις, ασυμβίβαστα κατά την άσκηση 
του επαγγέλματος. 

Άρθρο 4. 

Αρχές. 

1. Η άσκηση του επαγγέλματος του Κοινωνικού λειτουργού 
προϋποθέτει προσήλωση στα ιδεώδη της ελευθερίας και της δι¬ 
καιοσύνης και πίστη στην αξία της ανρθώπινης ύπαρξης και των 
δυνατοτήτων της. 

2. Με βάση τις θεμελιώδεις αρχές της προηγούμενης παρα¬ 
γράφου ο Κοινωνικός Λειτουργός: 

α. Αναγνωρίζει έμπρακτα το δικαίωμα κάθε ανρθώπου. 

(1) Να αποφασίζει στο να αποδεχθεί ή όχι το είδος των παρε- 
χομένων σ’ αυτόν υπηρεσιών και τον τρόπο αντιμετώπισης των 
προβλημάτων του, εφόσον με τον τρόπο αυτό δεν εκτίθεται σε κίν¬ 
δυνο η ασφάλεια και η ευημερία των συνανθρώπων του και του 
κοινωνικού συνόλου γενικότερα. 

(2) να συμμετέχει εποικοδομητικά και στο μέτρο του δυνατού 
στη διαδικασία του σχεδιασμού των κοινωνικών μέτρων που τον 
αφορούν και να συμπράττει στην προσπάθεια κάλυψης των ανα¬ 
γκών του στο μέτρο που οι δυνατότητές του το επιτρέπουν. 

β. Ενεργεί κατά τρόπο που συμβάλλει στη δημιουργία ή πα¬ 
ροχή ίσων ευκαιριών, σε άτομα, ομάδες και κοινότητες, χωρίς 
διάκριση καταγωγής, φύλου, ηλικίας, κοινωνικής θέσης, θρη¬ 
σκευτικών ή πολιτικών πεποιθήσεων, τόσο για την κάλυψη των 
βιολογικών, συναισθηματικών, κοινωνικών και πολιτιστικών 
αναγκών τους, όσο και για την ανάπτυξη και αξιοποίηση των δι¬ 
κών τους δυνατοτήτων. 

Συμβάλλει στην καλλιέργεια, μεταξύ των πολιτών, πνεύματος 
κοινωνικής ευθύνης και αλληλεγγύης και στην ευαισθητοποίηση 
και προετοιμασία τους για κοινωνική δράση. 

Άρθρο 5. 

Υποχρεώσεις προς το επάγγελμα. 

1. Για την ανάπτυξη και προαγωγή της Κοινωνικής Εργασίας 
ο Κοινωνικός λειτουργός: 

α. Επιδιώκει τη βελτίωση της επαγγελματικής του στάθμης 
με τη συνεχή επιμόρφωση και μετεκπαίδευσή του, με την αξιοποί¬ 
ηση της επαγγελματικής εποπτείας κατά την άσκηση του έργου 
του και την παρακολούθηση των διεθνών εξελίξεων στο χώρο της 
Κοινωνικής Εργασίας. 

β. Συμβάλλει ενεργά στην τήρηση των «αρχών» στην αξιοποί¬ 
ηση των «μεθόδων» της Κοινωνικής Εργασίας και στην προσαρ¬ 
μογή των χρησιμοποιουμένων «τεχνικών» στις διαμορφούμενες 


νέες κοινωνικές ανάγκες και προβλήματα. 

γ. Συμβάλλει στην ορθή και σαφή ενημέρωση της κοινής γνώ¬ 
μης αναφορικά με τις επιδιώξεις και τους στόχους της Κοινωνι¬ 
κής Εργασίας και στην εδραίωση και αύξηση της αναγνώρισης 
και εμπιστοσύνης της κοινωνίας και των εξυπηρετουμένων για 
την χρησιμότητα των υπηρεσιών που προσφέρει. 

δ. Προσφέρει γνώσεις, επαγγελματική πείρα, τόσο για την επι¬ 
σήμανση και τεκμηρίωση της φύσης και της έκτασης κοινωνικών 
αναγκών και προβλημάτων, όσο και για τον καθορισμό των επι¬ 
λογών και τρόπων αντιμετώπισής τους και βελτίωσης της ποιό¬ 
τητας ζωής σε τοπικό, περιφερειακό και εθνικό επίπεδο, συμβάλ¬ 
λοντας έτσι, με τη συμμετοχή του σε αρμόδια όργανα, στη δια¬ 
μόρφωση της Κοινωνικής Πολιτικής καθώς επίσης στο σχεδία¬ 
σμά και τη διαμόρφωση των απαραιτήτων Κοινωνικών Υπηρε¬ 
σιών και προγραμμάτων. 

Άρθρο 6. 

Καθήκοντα προς του εξυπηρετούμενους. 

1. Ο Κοινωνικός Λειτουργός κατά τη διαδικασία παροχής των 
υπηρεσιών του στον εξυπηρετούμενο (άτομο, ομάδα, κοινότητα) 
οφείλει: 

α. Να σέβεται την προσωπικότητά του και να συμβάλλει 
έμπρακτα στη διαφύλαξη της αξιοπρέπειάς του και στην ικανο¬ 
ποίηση και διασφάλιση των δικαιωμάτων του. 

β. Να ανγνωρίζει την ιδιαιτερότητά του και το δικαίωμά του 
να αποφασίζει για τις υποθέσεις που τον αφορούν, ενθαρρύνοντας 
και υποβοηθώντας τον ταυτόχρονα να αναλαμβάνει τις ευθύνες 
των πράξεων του, να αξιοποιεί στο έπακρο τις δυνατότητές του 
και να βρίσκει, αντενεργώντας, λύσεις για την κάλυψη των ανα¬ 
γκών του ή την αντιμετώπιση των προβλημάτων του, με τρόπους 
κοινωνικά παραδεκτούς. " ? 

γ. Να τον ενημερώνει με σαφήνεια και πληρότητα για τις 
προϋποθέσεις, το περιεχόμενο και τα χρονικά πλαίσια της συνερ- 
. γασίας μαζί του και να παρέχει τις υπηρεσίες του με αντικειμε¬ 
νικά κριτήρια και μετά από αμερόληπτη κρίση, έτσι ώστε η επαγ¬ 
γελματική σχέση μαζί του να στηρίζεται σε αμοιβαία εμπιστοσύνη 
και να αξιοποιείται απ’ αυτόν στον επιθυμητό βαθμό και κατά τον 
καλύτερο δυνατό τρόπο. 

δ. Να συλλέγει και να χρησιμοποιεί πληροφορίες ή δεδομένα 
που αφορούν τον εξυπηρετούμενο μόνο εφόσον σχετίζονται με τις 
ανάγκες ή τα προβλήματα για τα οποία απευθύνθηκε στην Κοι¬ 
νωνική Υπηρεσία και εφόσον κρίνονται απαραίτητα, τόσο για το 
διαγνωστικό έργο, όσο και για τη λήψη των αναγκαίων γι’ αυτόν 
μέτρων. 

ε. Να τηρεί αυστηρά, εχεμύθεια σε ιδιωτικά απόρρητα που του 
έχει εμπιστευθεί ο εξυπηρετούμενος ή που έχουν περιέλθει σε 
γνώση του κατά την άσκηση του επαγγέλματος του, ή λόγω της 
ιδιότητάς του. 

Στα πλαίσια της τήρησης του υπηρεσιακού απόρρητου οφείλει 
επίσης να επαγρυπνεί για τη μυστικότητα των εγγράφων στοι¬ 
χείων που τηρούνται στην υπηρεσία που υπηρετεί. 

Σε περίπτωση που ο Κοινωνικός Λειτουργός κληθεί να εξετα- 
σθεί ως μάρτυρας από δικαστική ή άλλη Αρχή, για θέματα για τα 
οποία υποχρεούνται να τηρήσει εχεμύθεια, οφείλει να προβαίνει 
σε σαφή δήλωση τόσο για την ιδιότητά του, όσο και για την υπο¬ 
χρέωσή του αυτή. 

Δεν αποτελεί παραβίαση της επαγγελματικής εχεμύθειας η 
γνωστοποίηση από τον Κοινωνικό Λειτουργό πληροφοριών ή γε¬ 
γονότων, όταν η ενέργειά του αυτή αποσκοπεί στη διαφύλαξη της 
ανθρώπινης ζωής ή την προστασία της σωματικής και ψυχικής 
ακεραιότητας ανηλίκων καθώς και ενηλίκων που στερούνται των 
δυνατοτήτων αυτοπροστασίας. 

στ. Να μην επιδιώκει προσωπικά ωφέλη σε βάρος των συμφε¬ 
ρόντων του εξυπηρετούμενου και του περιβάλλοντος του και σε 
καμιά περίτπτωση να δέχεται φιλοδωρήματα. 

Άρθρο 7. 

Υποχρεώσεις προς τον φορέα στον οποίο παρέχει 
τις υπηρεσίες του. 

Ο Κοινωνικός Λειτουργός κατά τη διάρκεια της εργασιακής 
σχέσης του με τον φορέα στον οποίο προσφέρει τις υπηρεσίες του 
οφείλει: 

α. Να είναι επαρκώς ενημερωμένος, αναφορικά με τις αρχές, 
τους σκοπούς και τους στόχους του φορέα καθώς επίσης για τα 
κοινωνικά προγράμματα και τους μηχανικούς με τους οποίους 
υλοποιούνται οι πιο πάνω σκοποί και στόχοι. 

β. Να συμβάλλει με τις επαγγελματικές του γνώσεις και ενέρ¬ 
γειες στην αποδοτικότερη εφαρμογή των κοινωνικών προγραμ¬ 
μάτων του φορέα και με τις τεκμηριωμένες εισηγήσεις του, στη 
λήψη μέτρων για τη βελτίωση της ποιότητας των παρεχόμενων 
υπηρεσιών, μέσω συμπλήρωσης ή τροποποίησης των εφαρμοζο- 
μένων προγραμμάτων ή της κατάρτισης και εφαρμογής νέων, 
που επιβάλλονται από τις διαμορφούμενες συνθήκες και ανάγκες. 

γ. Να τηρεί τους κανόνες οργάνωσης και λειτουργίας του Φο¬ 
ρέα και να συμβάλλει εποικοδομητικά για τη λήψη μέτρων που 
θα στοχεύουν στην αποδοτικότερη οργάνωση και λειτουργία του 
και στη βελτίωση των όρων και συνθηκών εργασίας. 

Άρθρο 8. 

Καθήκοντα προς τους συναδέλφους. 

Ο Κοινωνικός Λειτουργός στις υπηρεσιακές του σχέσεις με 
τους συναδέλφους του οφείλει: 

α. Να συμβάλλει, με την εν γένει συμπεριφορά του, στη δη¬ 
μιουργία και διατήρηση κλίματος αμοιβαίας εμπιστοσύνης, εποι¬ 
κοδομητικής συνεργασίας και συναδελφικής αλληλεγγύης. 

β) Να σέβεται την προσωπικότητα, την ιεράρχική θέση, τις 
ικανότητες και την επαγγελματική τους πείρα, να μην παρεμβαί¬ 
νει άμεσα στις αρμοδιότητές τους και να δέχεται και να ασκεί κα¬ 
λόπιστη και εποικοδομητική κριτική. 

γ. Να συμβάλλει με πνεύμα ειλικρίνειας και κατανόησης και 
με ειρηνικό και ευπρεπή τρόπο στην εξομάλυνση διαφορών, που 
ενδεχόμενα μπορεί να ανακύψουν κατά το στάδιο της επαγγελμα¬ 
τικής τους σχέσης και συνεργασίας. 

Άρθρο 9. 

Ασυμβίβαστα 

1. Απαγορεύεται στον Κοινωνικό Λειτουργό να ασκεί εργασία 
που δεν συμβιβάζεται με το κύρος του ως Κοινωνικού Λειτουρ¬ 
γού. 

2. Οι Κοινωνικοί Λειτουργοί κατά την άσκηση του επαγγέλ¬ 
ματος τους, δεν μπορούν είτε ατομικά, είτε μετέχοντες, με την 
ιδιότητά τους, σε συλλογικά υπηρεσιακά όργανα να επιλαμβάνο¬ 
νται θεμάτων από τα οποία προκύπτει φανερά συμφέρον των 
ιδίων ή συγγενών τους σε ευθεία γραμμή απεριόριστα και σε πλά¬ 
για γραμμή μέχρι τρίτου βαθμού. 

Άρθρο 10. 

Διευκολύνσεις κατά την άσκηση του έργου. 

1. Σε όσους έχει χορηγηθεί άδεια άσκησης επαγγέλματος Κοι¬ 
νωνικού Λειτουργού και απασχολούνται με την ιδιότητα αυτή, 
παρέχεται από τους πάσης φύσεως φορείς κάθε δυνατή διευκό¬ 
λυνση, κατά την άσκηση του έργου τους. 

2. Για την πιστοποίηση της ταυτότητας και ιδιότητας των 
Κοινωνικών Λειτουργών της προηγούμενης παραγράφου ο φο¬ 
ρέας που τους απασχολεί ή ο επαγγελματικός Σύλλογος στον 
οποίον ανήκουν μπορεί να τους εφοδιάζει με το απαραίτητο έγ¬ 
γραφο (ταυτότητα). 

Άρθρο 11. 

Καταργούμενες διατάξεις. 

1. Από τη δημοσίευση του παρόντος Π. Δ/τος στην Εφημερίδα 
της Κυβερνήσεως παύουν να ισχύουν οι διατάξεις του Β. Δ/τος 


690/61 «περί της ασκήσεως του επαγγέλματος Κοινωνικών 
Λειτουργών». 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και την εκτέλεση του παρόντος. 

Αθήνα, 20 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0| ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΡΛΑΣ ΓΕΩΡΓΙΟΣ ΣΟΥΦΛΙΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 24 (3) 

Τροποποίηση του εδαφίου γ της παρ. 3 του άρθρου 44 του Κατα¬ 
στατικού του Ταμείου Συντάξεων Προσωπικού Εφημερίδων 

Αθηνών και Θεσσαλονίκης και χορήγηση εκ νέου της προθε¬ 
σμίας της παρ. 1 του άρθρου 2 του Π.Δ. 433/1988. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 5 του Ν. 4504/1966 
(ΦΕΚ 57) σε συνδυασμό με τις διατάξεις της παρ. 2 του άρθρου 1 
του Ν.Δ. 2520/1953 (ΦΕΚ 220). ' ' 

2. Τις διατάξεις των άρθρων 23 παρ. 1 περ. στ και 27 παρ. 1 
περ. δ του Ν. 1558/1985 (ΦΕΚ 137) καθώς και τις διατάξεις 
του άρθρου 5 του Π.Δ. 437/1985 (ΦΕΚ 157). 

3. Τις διατάξεις του άρθρου 14 του Π.Δ. 105/1988 (ΦΕΚ 
46). 

4. Την Υ 1540/18.9.1991 απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων 
«Ανάθεση αρμοδιοτήτων στον Υφυπουργό Υγείας, Πρόνοιας και 
Κοιν. Ασφαλίσεων Δημήτριο Σιούφα» (ΦΕΚ 754). 

5. Την πρόταση του Διοικητικού Συμβουλίου του Ταμείου Συ¬ 
ντάξεων Προσωπικού Εφημερίδων Αθηνών και Θεσσαλονίκης 
που διατυπώθηκε κατά την 1239/15.7.1991 συνεδρίασή του. 

6. Τη γνώμη του Συμβουλίου κοινωνικής Ασφάλειας που δια¬ 
τυπώθηκε κατά την 38/4.10.1991 συνεδρίασή του της ΚΣΤ πε¬ 
ριόδου. 

7. Την 683/1991 γνωμοδότηση του Συμβουλίου της Επι¬ 
κράτειας μετά από πρόταση του Υφυπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο 1 

Το εδάφιο γ της παρ. 3 του άρθρου 44 του καταστατικού του 
Ταμείου Συντάξεων Προσωπικού Εφημερίδων Αθηνών και Θεσ¬ 
σαλονίκης, (Π.Δ. 284/1974 Α 101), όπως το εδάφιο αυτό 
ισχύει μετά την τελευταία τροποποίησή του με το Π.Δ. 415/ 
1990 (Α’ 161), τροποποιείται ως εξής: 

«γ. Από τον παραπάνω μέσο όρο, λαμβάνονται: 

Ολόκληρο το ποσό μέχρι 265.000 δρχ. 

Ποσοστό 50% για τις επόμενες 45.000 δρχ. 

Ποσοστό 30% για το υπόλοιπο τμήμα των αποδοχών. 

Το άθροισμα των παραπάνω τριών ποσών αποτελεί το συντά¬ 
ξιμο μισθό πάνω στον οποίο υπολογίζεται η σύνταξη». 

Άρθρο 2 

«Χορηγείται νέα τρίμηνη ανατρεπτική προθεσμία υποβολής αί¬ 
τησης αναγνώρισης του χρόνου υπηρεσίας του άρθρου 2 παρ. 1 
του Π.Δ. 433/1988 (Α’ 198) που αρχίζει από την ισχύ του πα¬ 
ρόντος διατάγματος». 

Άρθρο 3 

Η ισχύς του διατάγματος αυτού αρχίζει από την πρώτη του 
επόμενου μήνα εκείνου της δημοσίευσής του στην Εφημερίδα της 
Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλί¬ 
σεων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 20 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Δ. ΣΙΟΥΦΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 25 (4) 

Ίδρυση κλινικής και εργαστηρίου στο Τμήμα Ιατρικής του Πανε¬ 
πιστημίου Αθηνών και καθορισμός του εσωτερικού τους κανο¬ 
νισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 
1268/1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων» (Α 87), όπως η τελευταία αυτή διάταξη 
τροποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών Ιδρυ¬ 
μάτων» (Α' 173). 

2. Τη γνώμη της Γενικής Συνέλευσης του Τμήματος Ιατρικής 
του Πανεπιστημίου Αθηνών (συνεδρίαση 2.7.1991). 

3. Την 716/1991 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

Άρθρο 1 
Ίδρυση 

Ιδρύονται στο Τμήμα Ιατρικής του Πανεπιστημίου Αθηνών: 

α) Β' Ορθοπεδική Χειρουργική Κλινική, η οποία εξυπηρετεί τις 
εκπαιδευτικές, ερευνητικές και νοσηλευτικές ανάγκες στο γνω¬ 
στικό αντικείμενο της Ορθοπεδικής. Η υφιστάμενη Ορθοπεδική 
Χειρουργική Κλινική ορίζεται ως Α' Ορθοπεδική Χειρουργική 
Κλινική. 

β) Εργαστήριο με τον τίτλο «Έρευνας των Παθήσεων του Μυ- 
οσκελετικού Συστήματος - Θ. Γαροφαλίδης», το οποίο ασχολεί- 
ται με την πειραματική μελέτη των παθογενετικών μηχανισμών 
και των θεραπευτικών μέσων των παθήσεων του μυοσκελετικού 
συστήματος, καθώς επίσης και με την κλινικο-εργαστηριακή με¬ 
λέτη των μεταβολικών παθήσεων των οστών, των παθήσεων της 
σπονδυλικής στήλης και της επιδημιολογίας των ορθοπεδικών 
νοσημάτων. Το εργαστήριο απαρτίζεται από τις ειδικές μονάδες: 

- Μεταβολικών νοσημάτων των οστών, η οποία ασχολείται με 
την πειραματική και κλινικοεργαστηριακή μελέτη των μεταβολή 
κών παθήσεων του σκελετού. 

- Γενετικά Μεταβιβαζόμενων Παθήσεων του Σκελετού, η 
οποία ασχολείται με την κλινική μελέτη ενηλίκων ασθενών με γε¬ 
νικά μεταβιβαζόμενα νοσήματα του σκελετού. 

- Εμβιομηχανικής των Οστών και Αρθρώσεων και Κινησιο¬ 
λογίας του Σκελετού, η οποία ασχολείται με την εκτέλεση πειρα¬ 
ματικών εργασιών σχετικών με την εμβιομηχανική των οστών, 
του αρθρικού χόνδρου και των βιοϋλικών που χρησιμοποιούνται 
στις ορθοπεδικές παθήσεις. 

- Πειραματικής Έρευνας Ορθοπεδικών παθήσεων και παθή¬ 
σεων Σπονδυλικής Στήλης, η οποία ασχολείται με την εκτέλεση 
πειραματικών εργασιών, οι οποίες αφορούν στην παθογένεια και 
θεραπεία των ορθοπεδικών παθήσεων. 

- Εσωτερικά Εργαστήρια, τα οποία εξυπηρετούν όλες τις μο¬ 
νάδες του Εργαστηρίου: ί) Βιοχημικό και Ραδιοϊσοτόπων 
(Κ.Ι.Α.), στο οποίο εκτελούνται όλες οι Βιοχημικές και Κ.Ι.Α. 
εξετάσεις που ζητούνται, ίΐ) Οστικής Πυκνομετρίας, στο οποίο 


εκτελούνται οι μετρήσεις οστικής πυκνότητας από συμβατικές 
μεθόδους και αναπτύσσονται νέες μέθοδοι μη παρεμβατικής με¬ 
λέτης των οστών, ϋί) Ιστομορφομετρΐας των οστών, στο οποίο 
εκτελείται οστική ιστομορφομετρία με μεθόδους μη αφαλατωμέ- 
νών τομών, τόσο στατικές όσο και δυναμικές, ίν) Μικροαγγεια- 
κής Χειρουργικής στο οποίο εκπαιδεύονται οι φοιτητές και οι ορ¬ 
θοπεδικοί με τη βοήθεια χειρουργικού μικροσκοπίου στις τεχνικές 
της μικροαγγειακής χειρουργικής, ν) Ιατρικής πληροφορικής και 
Στατιστικής Ανάλυσης, στο οποίο διεξάγονται πειραματικά μελέ¬ 
τες κατασκευής συσκευών (ΗΑΚϋΨΑΚΕ) και καταρτίζονται 
προγράμματα (δΟΡΤΨΑΚΕ) απαραίτητα στις πειραματικές και 
κλινικές εργασίες. Στο εργαστήριο γίνονται ακόμη και οι στατι¬ 
στικές αναλύσεις των στοιχείων όλων των άλλων μονάδων του 
εργαστηρίου, νϊ) Πειραματικό Χειρουργείο, στο οποίο εκπαιδεύο¬ 
νται οι φοιτητές και οι ιατροί - ορθοπεδικοί στις τεχνικές και στην 
εκτέλεση ερευνητικών - πειραματικών εργασιών, νϊϊ) Εκτροφείο 
Πειραματοζώων, στο οποίο εκτρέφονται τα διάφορα πειραματό¬ 
ζωα που χρησιμοποιούνται για την εκτέλεση των πειραματικών 
εργασιών. Για την λειτουργία του εκτροφείου και την προστασία 
των πειραματοζώων εφαρμόζονται οι διατάξεις του Ν. 1197/ 
1981 «Περί προστασίας των ζώων» (Α' 240), καθώς και του 
Π.Δ. 160/1991 (Α' 64), όπως αυτές ισχύουν κάθε φορά. 

Άρθρο 2 

Εσωτερικός κανονισμός 

Η λειτουργία της κλινικής και του εργαστηρίου που ιδρύονται 
με το προηγούμενο άρθρο διέπονται από τον εσωτερικό κανονισμό 
που αναφέρεται στα επόμενα άρθρα. 

Άρθρο 3 

Αποστολή 

Η κλινική και το εργαστήριο έχουν ως αποστολή: 

α) Την κάλυψη των διδακτικών και ερευνητικών αναγκών του 
Τμήματος Ιατρικής, καθώς και των άλλων τμημάτων του Πανε¬ 
πιστημίου στα θέματα με τα οποία ασχολείται η κλινική ή το ερ¬ 
γαστήριο, σύμφωνα με το άρθρο 1. 

β) Την εξυπηρέτηση των διαφόρων κοινωνικών αναγκών, 
όταν και όποτε ζητείται συγκεκριμένη συνδρομή, που ανήκει στα 
θέματα με τα οποία ασχολείται η κλινική ή το εργαστήριο. 

γ) Την ειδίκευση ιατρών, νοσηλευτών, καθώς και άλλων λει¬ 
τουργών των κλάδων υγείας και τη συνεχή εκπαίδευση και επι¬ 
μόρφωση αυτών. 

δ) Την παροχή περίθαλψης και νοσηλείας σε ασθενείς με ορθο¬ 
πεδικά προβλήματα. 

ε) Την εκτέλεση κλινικών και πειραματικών ερευνητικών προ¬ 
γραμμάτων με σκοπό τη μελέτη και αναζήτηση νέων τεχνικών 
και θεραπευτικών μεθόδων. 

στ) Τη συνεργασία και ανταλλαγή επιστημονικών γνώσεων με 
άλλα ακαδημαϊκά ή ερευνητικά ιδρύματα της ημεδαπής ή της 
αλλοδαπής. 

ζ) Την οργάνωση σεμιναρίων, συμποσίων, συνεδρίων, διαλέ¬ 
ξεων, με σκοπό την ενημέρωση του ιατρικού και λοιπού προσωπι¬ 
κού της κλινικής ή του εργαστηρίου αντίστοιχα. 

η) Την παροχή υπηρεσιών κατά τα προβλεπόμενα στο Π.Δ. 
159/1984 (Α' 53). 

Άρθρο 4 
Προσωπικό 

Το προσωπικό της κλινικής και του εργαστηρίου απαρτίζεται 
από: α) Μέλη του Διδακτικού Ερευνητικού Προσωπικού (Δ.Ε.Π.) 
του Τμήματος Ιατρικής, που το γνωστικό τους αντικείμενο εμπί¬ 
πτει στα διδακτικά, ερευνητικά και νοσηλευτικά ενδιαφέροντα της 
κλινικής ή του εργαστηρίου, αντίστοιχα, β) Ειδικευμένους για¬ 
τρούς, νοσηλευτές και λοιπούς επιστήμονες, γ) Μέλη του Ειδικού 
Διοικητικού - Τεχνικού Προσωπικού (Ε.Δ.Τ.Π.) και δ) Υγειονο¬ 
μικό και λοιπό προσωπικό που τοποθετείται στην κλινική ή το ερ¬ 
γαστήριο, σύμφωνα με τις. εκάστοτε κείμενες διατάξεις. 

Άρθρο 5 

Διοίκηση - Αρμοδιότητες 

1. Η κλινική και το εργαστήριο διευθύνεται αντίστοιχα από μέ¬ 
λος Δ.Ε.Π. του Τμήματος Ιατρικής, που εκλέγεται κατά τα ορι¬ 
ζόμενα στο Π.Δ. 46/1989 (Α’ 21), όπως αυτό ισχύει κάθε φορά. 

2. Ο Διευθυντής ασκεί τις αρμοδιότητες που ορίζει το άρθρο 7 
παρ. 4 του Ν. 1268/1982 και επί πλέον: 

α) Καταρτίζει και εισηγείται το πρόγραμμα λειτουργίας για τις 
διδακτικές και ερευνητικές δραστηριότητες της κλινικής, ή του 
εργαστηρίου και μεριμνά για την υλοποίησή του. 

β) Μεριμνά για την υλοποίηση των αποφάσεων των συλλογι¬ 
κών οργάνων του νοσοκομείου, στο οποίο λειτουργεί η κλινική ή 
το εργαστήριο για την παροχή του νοσηλευτικού έργου. 

γ) Διαχειρίζεται κάθε έσοδο που περιέρχεται στην κλινική ή 
στο εργαστήριο, σύμφωνα με τις ισχύουσες διατάξεις. 

δ) Μεριμνά για τη στελέχωση της κλινικής ή του εργαστηρίου 
με το αναγκαίο προσωπικό. 

ε) Μεριμνά για την κατανομή των πόρων. 

στ) Υποβάλλει τον ετήσιο απολογισμό των δραστηριοτή¬ 
των. 

ζ) Εισηγείται τους υπεύθυνους αναλωσίμων υλικών και του κι¬ 
νητού εξοπλισμού. 

η) Υπογράφει κάθε εξερχόμενο έγγραφο. 

3. Ειδικώς για κάθε μονάδα του Εργαστηρίου Έρευνας των 
Παθήσεων του Μυοσκελετικού Συστήματος - Θ. Γαρουφαλίδης, 
μπορεί να ορίζεται υπεύθυνος από τη Γενική Συνέελευση του Το¬ 
μέα ή του Τμήματος, ύστερα από εισήγηση του διευθυντή. 

Τα κριτήρια επιλογής, αφορούν κυρίως την επιστημονική δρα¬ 
στηριότητα των υποψηφίων στο αντικείμενο με το οποίο ασχολεί- 
ται η συγκεκριμένη μονάδα. Ο διευθυντής μπορεί να καλεί συμ¬ 
βουλευτικά σε συνεδριάσεις τους υπεύθυνους των μονάδων όταν 
συζητούνται θέματα της αρμοδιότητάς τους, να αναθέτει τη σύ¬ 
νταξη εισηγήσεων σε ένα ή περισσότερους από αυτούς και να συ¬ 
γκροτεί επιτροπές μελέτης ειδικών προβλημάτων. 

Άρθρο 6 

Εγκατάσταση - Λειτουργία 

1. Χώροι εγκατάστασης της κλινικής ή του εργαστηρίου είναι 
οι χώροι που παραχωρούνται για τη διεξαγωγή του διδακτικού - 
ερευνητικού και νοσηλευτικού τους έργου. Στο χώρο εγκατάστα¬ 
σης υπάρχει πινακίδα με τον τίτλο της κλινικής ή του εργαστη¬ 
ρίου και το ονοματεπώνυμο του διευθυντή. 

2. Το ωράριο εργασίας του προσωπικού είναι αυτό που προ- 
βλέπεται για κάθε κατηγορία, σύμφωνα με τις κείμενες διατά¬ 
ξεις- 

3. Ο διευθυντής έχει την ευθύνη για την εν γένει λειτουργία της 
κλινικής ή του εργαστηρίου, τη χρησιμοποίηση οργάνων και υλι¬ 
κών, την παραμονή εργαζομένων σε χώρους όπου πραγματο¬ 
ποιούνται πειραματικές εργασίες και στους οποίους τηρούνται ει¬ 
δικοί κανόνες ασφαλείας. Για κάθε ερευνητική πειραματική εργα¬ 
σία ο διευθυντής ενημερώνεται πριν από τη διεξαγωγή της και 
καθορίζει μέσα στα πλαίσια της αποστολής την προτεραιότητα 
στη χρησιμοποίηση οργάνων και χώρων σε περίπτωση που δεν 
υπάρχει σχετική απόφαση. 

4. Η χρησιμοποίηση ειδικών οργάνων επιτρέπεται μόνο στο 
προσωπικό της κλινικής ή του εργαστηρίου ή ερευνητές που 
έχουν ειδική επί των οργάνων εκπαίδευση. Κινητά όργανα και 
σκεύη, τα οποία παραδίδονται για την διεξαγωγή ερευνητικής 
πειραματικής εργασίας, επιστρέφονται μετά τη χρησιμοποίησή 
τους στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του Ιδρύ¬ 
ματος είναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές ερευνητικές και νοσηλευτικές 
δραστηριότητες της κλινικής ή του εργαστηρίου. 


Άρθρο 7 

Κανονισμός εκτέλεσης πειραματικών εργασιών και 
κλινικοεργαστηριακών μελετών στο εργαστήριο 

1. Δικαίωμα εκτέλεσης πειραματικών εργασιών έχουν μέλη 
Δ.Ε.Π. του εργαστηρίου, μέλη Δ.Ε.Π. των χειρουργικών ορθοπε¬ 
δικών κλινικών, καθώς και μέλη Δ.Ε.Π. άλλων ειδικοτήτων ή 
ερευνητές εφόσον το αντικείμενο της έρευνας είναι σχετικό με 
τους σκοπούς του εργαστηρίου. Για την εκτέλεση πειραματικής 
εργασίας από ερευνητές που δεν είναι μέλη του εργαστηρίου χο¬ 
ρηγείται άδεια μετά από σχετική αίτηση στην οποία αναφέρονται: 
ο σκοπός της εργασίας, το χρονοδιάγραμμα και οι χειρουργικές 
τεχνικές, που θα χρησιμοποιηθούν, η χρησιμοποίηση ή μη οργά¬ 
νων, που δεν διαθέτει το εργαστήριο, οι διατάξεις που διέπουν την 
εκτέλεση της πειραματικής εργασίας και ο προϋπολογισμός της 
δαπάνης που θα απαιτηθεί. 

2. Κλινικοεργαστηριακές μελέτες εκτελούνται από μέλη 
Δ.Ε.Π. του Εργαστηρίου, αποκλειστικά ή σε συνεργασία με άλ¬ 
λους ερευνητικούς φορείς. Για τη διενέργεια κλινικοεργαστηρια- 
κής μελέτης απαραίτητη προϋπόθεση είναι η εξασφάλιση της τή¬ 
ρησης των όρων που ισχύουν, σύμφωνα με τις σχετικές διατάξεις 
της συνθήκης του ΕΛΣΙΝΚΙ (ΗΕΕ5ΙΝΚΥ) καθώς και η χορή¬ 
γηση άδειας από τον αρμόδιο φορέα (Εθνικό Οργανισμό Φαρμά¬ 
κων) για την ενδεχόμενη χρήση μη εγκεκριμμένων φαρμακευτι¬ 
κών ουσιών. Για αυτό απαιτείται έγγραφη δήλωση των ιδίων ότι 
αποδέχονται τη μεθοδολογία που θα εφαρμοστεί και γνωρίζουν 
τους κινδύνους στους οποίους πιθανόν εκτίθενται. Εάν κατά τη 
διάρκεια της εκτέλεσης της μελέτης διαπιστώνεται ότι επιφέρεται 
βλάβη στην υγεία του ασθενούς διακόπτεται αμέσως η εκτέλεσή 
της. Για τις μελέτες κατά τις οποίες γίνεται επιδημιολογικός 
έλεγχος δεν απαιτείται έγγραφη δήλωση του ασθενούς εφόσον 
χρησιμοποιούνται μη παρεμβατικές μέθοδοι. Προϋπόθεση όμως 
στην περίπτωση αυτή είναι ότι η μελέτη γίνεται ανώνυμα και δεν 
θα προσβάλλει την προσωπικότητα του εξεταζόμενου ατόμου. Τα 
αποτελέσματα των κλινικοεργαστηριακών μελετών δημοσιεύο¬ 
νται ανεξαρτήτως αν συμφωνούν ή μη με τις αρχικές εκτιμήσεις 
των ερευνητών. 

Άρθρο 8 
Πόροι 

Πόροι της κλινικής και του εργαστηρίου είναι: 

α) Οι πιστώσεις οι οποίες προέρχονται από τις δημόσιες επεν¬ 
δύσεις ή τον τακτικό προϋπολογισμό ή την ιδιαίτερη περιουσία 
του ιδρύματος και οι οποίες χορηγούνται σύμφωνα με τη διαδικα¬ 
σία που καθορίζουν οι διατάξεις της κείμενης νομοθεσίας. 

β) Τα έσοδα από την παροχή υπηρεσιών, σύμφωνα με το άρθρο 
3 παρ. 3 του Π.Δ. 159/1984 (Α’ 53). 

γ) Οι πιστώσεις από άλλες πηγές όπως: 

ι) Ετήσια επιχορήγηση από τακτικό προϋπολογισμό και προϋ¬ 
πολογισμό δημοσίων επενδύσεων από τα διάφορα Υπουργεία της 
Χώρας. 

ιι) Κληρονομιές, κληροδοτήματα, δωρεές και κάθε άλλη οικο¬ 
νομική ενίσχυση που προέρχεται από ημεδαπά, ή αλλοδαπά φυ¬ 
σικά και νομικά πρόσωπα προς το Πανεπιστήμιο Αθηνών για την 
κλινική ή το εργαστήριο εφόσον δεν τίθενται όροι που αντιβαίνουν 
στο σκοπό της κλινικής ή του εργαστηρίου και του Πανεπιστημίου 
Αθηνών. 

δ) Τα κονδύλια που προέρχονται από τα ιδιαίτερα ερευνητικά 
προγράμματα. 

Άρθρο 9 

Τηρούμενα βιβλία 

Για τις ανάγκες της κλινικής και του εργαστηρίου τηρούνται 
τα ακόλουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλογρα¬ 
φίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών οργάνων. 

- Αρχείο ασθενών. 

- Βιβλίο επιστημονικής δραστηριότητας. 

- Βιβλίο μεταβολών του προσωπικού. 

- Κάθε άλλο βιβλίο ή στοιχείο που προβλέπεται από την ισχύ- 
ουσα νομοθεσία ή κρίνεται απαραίτητό. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 13 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-+-- 

ΑΝΑ ΚΟΙΝΩΣ ΕΙΣ 

Αριθ. Φ. 0544/21/Σ 19/Μ.3695 (5) 

Ανακοίνωση για τη θέση σε ισχύ της Συμφωνίας Ελλάδος - Ουγ¬ 
γαρίας για συνεργασία στον τομέα του τουρισμού Αθήνα, 
26.11.1987. 

Το Υπουργείο Εξωτερικών ανακοινώνει ότι η Συμφωνία για 
συνεργασία στον τομέα του Τουρισμού μεταξύ των Κυβερνήσεων 
της Ελληνικής Δημοκρατίας και της Λαϊκής Δημοκρατίας της 
Ουγγαρίας, η οποία υπογράφηκε στην Αθήνα στις 26 Νοεμβρίου 
1987 και κυρώθηκε με τον υπ’ αριθ. 1970/1991 Νόμο που δη- 
μοσιεύθηκε στο υπ’ αριθ. 173 Φύλλο της Εφημερίδας της Κυβερ- 
νήσεως Τεύχος Α' της 20ης Νοεμβρίου 1991 τέθηκε σε ισχύ, 


σύμφωνα με τη διάταξη του άρθρου 8 αυτής, την 19ην Δεκεμ¬ 
βρίου 1991. 

Αθήνα, 14 Ιανουάριου 1992 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 
Ειδικός Νομικός Σύμβουλος Α’ 

- 4 - 


ΔΙΟΡΘΩΣΕΙΣ ΣΦΑΛΜΑΤΩΝ 


( 6 ) 

Στο Νόμο 1999/91 «Ινστιτούτο Κρητικού Δικαίου, Ινστι¬ 
τούτο Αιγαίου του Δικαίου της Θάλασσας και του Ναυτικού Δι¬ 
καίου, Ανωτέρα Εκκλησιαστική Σχολή Ηρακλείου Κρήτης και 
άλλα θέματα αρμοδιότητας Υπουργείου Δικαιοσύνης» που δημο¬ 
σιεύτηκε στο ΦΕΚ 206/24.12.91 (τ. Α'), γίνεται η εξής διόρ¬ 
θωση: 

Η εσφαλμένη ημερομηνία θεωρήσεως και θέσεως της Μεγά¬ 
λης Σφραγίδας του Κράτους: «Αθήνα, 27 Δεκεμβρίου 1991», 
αντικαθίσταται από την ορθή: «Αθήνα, 24 Δεκεμβρίου 1991». 

(Από το Εθνικό Τυπογραφείο) 


Στο Νόμο 2000/91 «Για την αποκρατικοποίηση, απλού- 
στευση των διαδικασιών εκκαθάρισης, ενισχύσεως των κανόνων 
ανταγωνισμού και άλλες διατάξεις» που δημοσιεύτηκε στο ΦΕΚ 
206/24.12.91 (τ. Α’), γίνεται η εξής διόρθωση: 

Η εσφαλμένη ημερομηνία θεωρήσεως,και θέσεως της Μεγά¬ 
λης Σφραγίδας του Κράτους: «Αθήνα, 27 Δεκεμβρίου 1991», 
αντικαθίσταται από την όρθή: «Αθήνα, 24 Δεκεμβρίου 1991». 

(Από το Εθνικό Τυπογραφείο) 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟΙ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


' Διεύθυνση : 
Ταχ. Κώδικας: 

Καποδιστρίου 34 

104 32 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

•Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.7 13 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

Ρ) 

» » 

» 

Β 

» 

23.000 

Υ) 

» » 

» 

Γ’ 

» 

7.000 

δ) 

» » 

» 

Δ' 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

') 

» » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο- 

βοήθειας του Προσωπικού (ΤΑΠΕΤ) 

Δρχ. 

650 

» 

1.150 

» 

350 

» 

1.100 

» 

750 

» 

350 

» 

200 

» 

350 

» 

100 

» 

2.500 

» 

5.000 


ϊορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









